LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2013 M. RUGSĖJO 3 D. ĮSAKYMO NR. 3D-596 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „ŽEMĖS ŪKIO VALDŲ MODERNIZAVIMAS“ ANTROSIOS VEIKLOS SRITIES (GYVULININKYSTĖS SEKTORIUS) ĮGYVENDINIMO TAISYKLIŲ, TAIKOMŲ NUO 2013 METŲ, PATVIRTINIMO“ PAKEITIMO

2014 m. birželio 18 d. Nr. 3D-374

Vilnius

P a k e i č i u Lietuvos Respublikos žemės ūkio ministro 2013 m. rugsėjo 3 d. įsakymą Nr. 3D-596 „Dėl Lietuvos kaimo plėtros 2007–2013 metų programos priemonės „Žemės ūkio valdų modernizavimas“ antrosios veiklos srities (gyvulininkystės sektorius) įgyvendinimo taisyklių, taikomų nuo 2013 metų, patvirtinimo“:

1. Pakeičiu įsakymo preambulę ir ją išdėstau taip:

„Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 „Dėl Lietuvos Respublikos žemės ūkio ministerijos nuostatų patvirtinimo“, 9.2 ir 9.10 papunkčiais ir atsižvelgdamas į 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2013 m. gruodžio 17 d. Europos Parlamento ir Tarybos reglamentu (ES) Nr. 1310/2013 (OL 2013 L 347, p. 865), ir į 2006 m. gruodžio 15 d. Komisijos reglamento (EB) Nr. 1974/2006, nustatančio išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2013 m. balandžio 12 d. Komisijos įgyvendinimo reglamentu (ES) Nr. 335/2013 (OL 2013 L 105, p. 1), nuostatas ir siekdamas, kad būtų efektyviai panaudotos EŽŪFKP lėšos,“.

2. Pakeičiu nurodytuoju įsakymu patvirtintas Lietuvos kaimo plėtros 2007–2013 metų programos priemonės „Žemės ūkio valdų modernizavimas“ antrosios veiklos srities (gyvulininkystės sektorius) įgyvendinimo taisykles, taikomas nuo 2013 metų (toliau – Taisyklės):

2.1. Pakeičiu 1 punktą ir jį išdėstau taip:

„1. Lietuvos kaimo plėtros 2007–2013 metų programos priemonės „Žemės ūkio valdų modernizavimas“ antrosios veiklos srities (gyvulininkystės sektorius) įgyvendinimo taisyklės, taikomos nuo 2013 metų (toliau – Taisyklės), parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1), su paskutiniais pakeitimais, padarytais 2013 m. gruodžio 17 d. Europos Parlamento ir Tarybos reglamentu (ES) Nr. 1310/2013 (OL 2013 L 347, p. 865), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2013 m. balandžio 12 d. Komisijos įgyvendinimo reglamentu (ES) Nr. 335/2013 (OL 2013 L 105, p. 1), Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“, Lietuvos kaimo plėtros 2007–2013 m. programa, patvirtinta 2007 m. spalio 19 d. Komisijos sprendimu Nr. C (2007) 5076 (su paskutiniais pakeitimais, patvirtintais 2009 m. gruodžio 14 d. Europos Komisijos sprendimu Nr. C (2009) 10216) (toliau – Programa), Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 „Dėl Lietuvos kaimo plėtros 2007–2013 metų programos administravimo taisyklių patvirtinimo“ (toliau – Administravimo taisyklės).“

2.2. Papildau 101 punktu:

„101. Pagal Programos priemonės antrąją veiklos sritį 2014 metais remiama veikla: žemės ūkio pirminių produktų (mėsos, pieno ir kiaušinių) gamyba.“

2.3. Papildau 111 punktu:

„111. Pagal antrąją veiklos sritį 2014 metais pateiktoms paramos paraiškoms numatyti prioritetiniai sektoriai:

111.1. galvijininkystė;

111.2. avininkystė, ožkininkystė, triušininkystė;

111.3 paukštininkystė.“

2.4. Papildau 201 punktu:

„201. Pagal antrąją veiklos sritį 2014 metais paramos gali kreiptis tik pareiškėjai, kurie įgyvendina investicijas valdoje, kuri yra įregistruota ir kurios daugiau negu 50 proc. patenka į buferinę afrikinio kiaulių maro zoną, nustatytą Valstybinės maisto ir veterinarijos tarnybos direktoriaus 2013 m. spalio 10 d. įsakymu Nr. B1-646 „Dėl buferinės afrikinio kiaulių maro zonos nustatymo“ ir 2014 m. vasario 17 d. įsakymu Nr. B1-113 „Dėl buferinės afrikinio kiaulių maro zonos išplėtimo“ (toliau – buferinė afrikinio kiaulių maro zona), ir kurie vykdo joje žemės ūkio produktų gamybą ir (arba) žemės ūkiui teikia paslaugas:

201.1. ūkininkai ir juridiniai asmenys, kurie buferinėje afrikinio kiaulių maro zonoje vykdo žemės ūkio produktų gamybą ir (arba) žemės ūkiui teikia paslaugas;

201.2. mokslo ir mokymo institucijos, turinčios eksperimentinius, parodomuosius, mokomuosius, bandymų ūkius, kuriuose buferinėje afrikinio kiaulių maro zonoje vykdoma žemės ūkio produktų gamyba ir (arba) žemės ūkiui teikiamos paslaugos.“

2.5. Pakeičiu 26.1.17 papunktį ir jį išdėstau taip:

„26.1.17. jei projekte numatyti statybos (rekonstravimo) ar infrastruktūros įrengimo darbai, kartu su paramos paraiška pateikiamas statinio techninis projektas arba projektiniai pasiūlymai su statybos (rekonstravimo) vertės skaičiavimu. Statinių techninis projektas (pateikiamos statinio techninio projekto, bendroji, sklypo sutvarkymo (sklypo plano), architektūros, technologijos, statybos skaičiuojamosios kainos nustatymo dalys) ir statybą (rekonstravimą) leidžiantis dokumentas turi būti pateikti iki pirmojo mokėjimo prašymo, išskyrus nesudėtingus statinius ir įrenginius (Statybos techninis reglamentas STR 1.01.07:2010 „Nesudėtingi statiniai“, patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-812 „Dėl Statybos techninio reglamento STR 1.01.07:2010 „Nesudėtingi statiniai“ patvirtinimo“ (toliau – Statybos techninis reglamentas STR 1.01.07:2010 „Nesudėtingi statiniai“). Žemės ūkio paskirties statinių projektams, kurių sąmatinė vertė 500 tūkst. Lt ir daugiau, turi būti atlikta statinio techninio projekto statybos skaičiuojamosios kainos dalies ekspertizė, vadovaujantis Statybos techniniu reglamentu STR.1.06.03:2002 „Statinio projekto ekspertizė ir statinio ekspertizė“, patvirtintu Lietuvos Respublikos aplinkos ministro 2002 m. balandžio 30 d. įsakymu Nr. 214 „Dėl Statybos techninio reglamento STR.1.06.03:2002 „Statinio projekto ekspertizė ir statinio ekspertizė“ patvirtinimo“ (toliau – Statybos techninis reglamentas STR.1.06.03:2002 „Statinio projekto ekspertizė ir statinio ekspertizė“). Ekspertizės išvada turi būti parengta įstaigos, turinčios teisę užsiimti šia veikla. Jei projekte numatyta statyba ir (ar) rekonstravimas, bet jai paramos neprašoma, šie dokumentai neteikiami;“.

2.6. Papildau 26.1.171 papunkčiu:

„26.1.171. jei pareiškėjo 2014 metais pateiktame projekte numatyti statybos (rekonstravimo) ar infrastruktūros įrengimo darbai, kartu su paramos paraiška pateikiamas statinio techninis projektas (statinio projekto bendroji, sklypo sutvarkymo (sklypo plano), architektūros, technologijos, statybos skaičiuojamosios kainos nustatymo dalys) ir išduotas statybą (rekonstravimą) leidžiantis dokumentas. Jei projekte numatyta nesudėtingų statinių (Statybos techninis reglamentas STR 1.01.07:2010 „Nesudėtingi statiniai“) statyba (rekonstravimas), kartu su paramos paraiška pareiškėjas turi pateikti nustatyta tvarka atsakingų institucijų suderintą supaprastintą statybos (rekonstravimo) projektą (kai jis privalomas) arba kitus bendruosius projektinius dokumentus (sklypo planą su pažymėtais esamais ir projektuojamais statiniais, jų eksplikaciją ir aiškinamąjį raštą). Žemės ūkio paskirties statinių projektams, kurių sąmatinė vertė 500 tūkst. Lt (penki šimtai tūkstančių litų) ir daugiau, turi būti atlikta statinio techninio projekto statybos skaičiuojamosios kainos dalies ekspertizė, vadovaujantis Statybos techninio reglamento STR.1.06.03:2002 „Statinio projekto ekspertizė ir statinio ekspertizė“ nuostatomis. Ekspertizės išvada turi būti parengta įstaigos, turinčios teisę užsiimti šia veikla, ir pateikta kartu su statinio statybos (rekonstravimo) techniniu projektu ( kartu su paramos paraiška). Jei projekte numatyta statyba ir (ar) rekonstravimas, tačiau jiems paramos neprašoma, šie dokumentai neteikiami;“.

2.7. Papildau 271 punktu:

„271. Projekto įgyvendinimo trukmė pagal 2014 metais pateiktas paramos paraiškas turi būti nurodyta paramos paraiškoje, verslo plane (projekto apraše) ir negali būti ilgesnė kaip iki 2015 m. rugsėjo 30 d. Galutinis mokėjimo prašymas turi būti pateiktas ne vėliau kaip iki 2015 m. rugsėjo 30 d.“

2.8. Pakeičiu Taisyklių 1 priedą:

2.8.1. Pakeičiu II skyriaus „Informacija apie projektą, kuriam prašoma paramos“ lentelės 2 punktą ir jį išdėstau taip:

„

2. KPP priemonės veiklos sritis	Žemės ūkio pirminių produktų (mėsos, pieno ir kiaušinių) gamyba.

“

2.8.2. Pakeičiu II skyriaus „Informacija apie projektą, kuriam prašoma paramos“ lentelės 3 punktą ir jį išdėstau taip:

„

3. Žemės ūkio šaka (nurodoma žemės ūkio šaka, į kurią investuojama, langelyje pažymint ženklu „X“. Paraiška gali būti pateikta tik pagal vieną žemės ūkio šaką).	Gyvulininkystė: □ galvijininkystė □ avininkystė □ ožkininkystė □ triušininkystė □ paukštininkystė

“

2.8.3. Pakeičiu XV skyriaus „Kita informacija“ lentelės 21 punktą ir jį išdėstau taip:

„

21.	Ar laikote galvijus, avis, ožkas ir vykdote arba įsipareigojate vykdyti gyvulių genetinės kokybės gerinimo arba produktyvumo kontrolę ne mažiau kaip 5 metus nuo paramos sutarties pasirašymo dienos ?	□ Taip □ Ne □ Neaktualu

“

2.8.4. Pakeičiu XV skyriaus „Kita informacija“ lentelės 29 punktą ir jį išdėstau taip:

„

29.	Ar patvirtinate, kad iki paramos paraiškos pateikimo dienos ilgesnį laiką nepertraukiamai vykdėte laikomų galvijų, avių, ožkų genetinės kokybės gerinimo arba produktyvumo kontrolę?	□ Taip □ Ne □ Neaktualu

“

2.8.5. Pakeičiu XVI skyriaus „Pateikiami dokumentai“ lentelės 8 punktą ir jį išdėstau taip:

„

8.	Numatomų statybos / rekonstravimo darbų projektiniai dokumentai (pateikiamos statinio techninio projekto bendroji, sklypo sutvarkymo (sklypo plano), architektūros, technologijos, statybos skaičiuojamosios kainos nustatymo dalys)	□	|__|__|

“

2.8.6. Pakeičiu XVI skyriaus „Pateikiami dokumentai“ lentelės 9 punktą ir jį išdėstau taip:

„

9.	Statinio techninio projekto skaičiuojamosios kainos ekspertizės išvada	□	|__|__|

“

2.8.7. Pakeičiu XVI skyriaus „Pateikiami dokumentai“ lentelės 10 punktą ir jį išdėstau taip:

„

10	Statybą / rekonstravimą leidžiantis dokumentas (kai jis privalomas)	□	|__|__|

“

2.8.8. Pakeičiu XVI skyriaus „Pateikiami dokumentai“ lentelės 19 punktą ir jį išdėstau taip:

„

19.	Dokumentai, kuriais įrodoma, kad vykdoma galvijų, avių, ožkų genetinės kokybės gerinimo arba produktyvumo kontrolė, yra pažymos apie vykdomą genetinės kokybės gerinimo arba produktyvumo kontrolę. Jas teikia: pieninių galvijų, avių ir ožkų laikytojai – iš UAB „Gyvulių produktyvumo kontrolė; mėsinių veislinių galvijų laikytojai – iš UAB „Šilutės veislininkystė“ arba iš gyvūnų grupėje pripažintos veislininkystės institucijos.	□	|__|__|

“

2.9. Pakeičiu Taisyklių 2 priedą:

2.9.1. Pakeičiu II skyriaus „Informacija apie projektą, kuriam prašoma paramos“ lentelės 2 punktą ir jį išdėstau taip:

„

2. KPP priemonės veiklos sritis	Žemės ūkio pirminių produktų (mėsos, pieno ir kiaušinių) gamyba.

“

2.9.2. Pakeičiu II skyriaus „Informacija apie projektą, kuriam prašoma paramos“ lentelės 3 punktą ir jį išdėstau taip:

„

3. Žemės ūkio šaka (nurodoma žemės ūkio šaka, į kurią investuojama, langelyje pažymint ženklu „X“. Paraiška gali būti pateikta tik pagal vieną žemės ūkio šaką).	Gyvulininkystė: □ galvijininkystė □ avininkystė □ ožkininkystė □ triušininkystė □ paukštininkystė

“

2.9.3. Pakeičiu VI skyriaus „Kita informacija“ lentelės 15 punktą ir jį išdėstau taip:

„

15.	Ar įsipareigojate įgyvendinti projektą iki 2015 m. rugsėjo 30 d.?	□ Taip □ Ne

“

2.9.4. Pakeičiu VI skyriaus „Kita informacija“ lentelės 26 punktą ir jį išdėstau taip:

„

26.	Ar laikote galvijus, avis, ožkas ir vykdote arba įsipareigojate vykdyti gyvulių genetinės kokybės gerinimo arba produktyvumo kontrolę ne mažiau kaip 5 metus nuo sprendimo skirti paramą priėmimo dienos?	□ Taip □ Ne □ Neaktualu

“

2.9.5. Pakeičiu VI skyriaus „Kita informacija“ lentelės 33 punktą ir jį išdėstau taip:

„

33.	Ar patvirtinate, kad iki paramos paraiškos pateikimo dienos ilgesnį laiką nepertraukiamai vykdėte galvijų, avių, ožkų genetinės kokybės gerinimo arba produktyvumo kontrolę?	□ Taip □ Ne □ Neaktualu

“

2.9.6. Pakeičiu VII skyriaus „Pateikiami dokumentai“ lentelės 11 punktą ir jį išdėstau taip:

„

11.	Numatomų statybos / rekonstravimo darbų projektiniai dokumentai (pateikiamos statinio techninio projekto bendroji, sklypo sutvarkymo (sklypo plano), architektūros, technologijos, statybos skaičiuojamosios kainos nustatymo dalys)	□	|__|__|

“

2.9.7. Pakeičiu VII skyriaus „Pateikiami dokumentai“ lentelės 12 punktą ir jį išdėstau taip:

„

12.	Statinio techninio projekto skaičiuojamosios kainos ekspertizės išvada	□	|__|__|

“

2.9.8. Pakeičiu VII skyriaus „Pateikiami dokumentai“ lentelės 13 punktą ir jį išdėstau taip:

„

13.	Statybą / rekonstravimą leidžiantis dokumentas (kai jis privalomas)	□	|__|__|

“

2.9.9. Pakeičiu VII skyriaus „Pateikiami dokumentai“ lentelės 16 punktą ir jį išdėstau taip:

„

16.	Dokumentai, kuriais įrodoma, kad vykdoma galvijų, avių, ožkų genetinės kokybės gerinimo arba produktyvumo kontrolė, yra pažymos apie vykdomą genetinės kokybės gerinimo arba produktyvumo kontrolę. Jas teikia: pieninių galvijų, avių ir ožkų laikytojai – iš UAB „Gyvulių produktyvumo kontrolė; mėsinių veislinių galvijų laikytojai – iš UAB „Šilutės veislininkystė“ arba iš gyvūnų grupėje pripažintos veislininkystės institucijos.	□	|__|__|

“

2.9.10. Pakeičiu VIII skyriaus „Pareiškėjo deklaracija“ lentelės 21 punktą ir jį išdėstau taip:

„21. Įsipareigoju nuo paramos pagal šią paraišką gavimo momento vykdyti visus įsipareigojimus ir reikalavimus, nustatytus 2005 m. rugsėjo 20 d. Tarybos reglamente (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2013 m. gruodžio 17 d. Europos Parlamento ir Tarybos reglamentu (ES) Nr. 1310/2013 (OL 2013 L 347, p. 865), Lietuvos kaimo plėtros 2007–2013 metų programoje, patvirtintoje 2007 m. spalio 19 d. Komisijos sprendimu Nr. C (2007) 5076 (su paskutiniais pakeitimais, patvirtintais 2009 m. gruodžio 14 d. Europos Komisijos sprendimu Nr. C (2009) 10216), Lietuvos kaimo plėtros 2007–2013 metų programos administravimo taisyklėse, patvirtintose Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 „Dėl Lietuvos kaimo plėtros 2007–2013 metų programos administravimo taisyklių patvirtinimo“, kol projektas pagal šią paraišką bus galutinai įgyvendintas. Pasikeitus teisės aktų, reglamentuojančių paramos teikimą ir administravimą, nuostatoms, nuo pat jų įsigaliojimo dienos įsipareigoju vykdyti projektą pagal šią paraišką pagal pasikeitusių teisės aktų reikalavimus ir prisiimti visą atsakomybę už iš to kylančias pasekmes;“.

Žemės ūkio ministras	Vigilijus Jukna